
ŠAKIŲ RAJONO SAVIVALDYBĖS  TARYBA

SPRENDIMAS                          

Dėl mokinių nemokamo maitinimo organizavimo RAJONO SAVIVALDYBĖS mokyklose tvarkos TVIRTINIMO
                                                      2009 m. liepos 30 d. Nr.T-263
                                                                    Šakiai

               Savivaldybės  taryba, vadovaudamasi Lietuvos  Respublikos vietos savivaldos įstatymo (Žin., 1994 Nr.51-1049; 2008 Nr.113-4290) 16 str. 4 d., Socialinės paramos mokiniams įstatymu (Žin., 2006, Nr.73-2755; 2008, Nr.63-2382) ir Švietimo įstatymo (Žin., 1991, Nr.23-593;  2003, 63-2853) 36 str.  9,  10 d.  bei  60  str. 1 d. 15 p., n u s p r e n d ž i a:
               1. Patvirtinti Mokinių nemokamo maitinimo organizavimo rajono savivaldybės mokyklose tvarką (pridedama).

               2. Pripažinti netekusiu galios savivaldybės tarybos 2006 m. gruodžio 21 d. sprendimo Nr.T-365 „Dalies steigėjo funkcijų pavedimo savivaldybės administracijos direktoriui“ 3 punktą.

Meras                                                               

  Juozas Bertašius

PATVIRTINTA

                                                        Šakių  rajono savivaldybės tarybos                                                     

                                                                              2009 m. liepos 30 d. sprendimu Nr.T-263

 MOKINIŲ NEMOKAMO MAITINIMO ORGANIZAVIMO RAJONO SAVIVALDYBĖS MOKYKLOSE TVARKA

I. BENDROSIOS NUOSTATOS

1. Mokinių nemokamo maitinimo tvarka (toliau − Tvarka) taikoma vadovaujantis Lietuvos Respublikos socialinės paramos mokiniams įstatymu,  reglamentuoja mokinių nemokamo maitinimo (pietūs, pusryčiai, maitinimas mokyklose organizuojamose dieninėse vasaros poilsio stovyklose) organizavimą Šakių rajono mokyklose, naudojant šiam tikslui valstybės biudžeto specialiosios tikslinės dotacijos savivaldybių biudžetams lėšas, savivaldybės biudžeto lėšas  ir įstatymų numatyta tvarka gautas kitas lėšas.

2. Ši tvarka taikoma mokiniams, kurie mokosi  bendrojo lavinimo mokyklose, Marijampolės profesinio rengimo centro Kudirkos Naumiesčio skyriuje, ikimokyklinio ugdymo mokyklose (toliau – mokyklose) pagal bendrojo lavinimo (pradinio, pagrindinio, vidurinio ar specialiojo ugdymo) ar priešmokyklinio ugdymo programas, išskyrus   suaugusiųjų ugdymo programas.

3. Ši tvarka netaikoma mokiniams, kurie mokosi ir pagal bendrojo lavinimo, ir pagal profesinio mokymo programas, taip pat mokiniams, kurie yra išlaikomi (nemokamai gauna nakvynę ir maistą) valstybės arba savivaldybės finansuojamose įstaigose arba kuriems įstatymų nustatyta tvarka yra nustatyta vaiko globa ar rūpyba ar tėvai (įtėviai) yra atleisti nuo mokesčio už vaikų maitinimą mokyklų bendrabučiuose.

II. MOKINIŲ TEISĖ Į NEMOKAMĄ MAITINIMĄ

4. Mokiniai turi teisę į nemokamą maitinimą:

4.1. į nemokamus pietus,jeigu vidutinės pajamos vienam šeimos nariui per mėnesį  yra mažesnės kaip 1,5 valstybės remiamų pajamų (toliau  − VRP) dydžio; 

4.2.  į  nemokamus pusryčius,  jeigu vidutinės  pajamos vienam šeimos nariui per mėnesį   yra mažesnės  kaip  1 VRP dydis .

4.3. atsižvelgiant į šeimos gyvenimo sąlygas į nemokamus pietus, jeigu  vidutinės pajamos vienam šeimos nariui per mėnesį yra mažesnės kaip 2 VRP dydžiai, ir  į nemokamus pusryčius, jeigu vidutinės pajamos vienam šeimos nariui per mėnesį yra mažesnės kaip 1,5 VRP dydžio, kai 

4.3.1. mokinys auga nepilnoje šeimoje;

4.3.2. šeimoje yra 3 ir daugiau vaikų;

4.3.3. mokinys yra neįgalus;

4.3.4. jeigu bent vienas iš tėvų yra neįgalus ir nedirbantis;

4.3.5. jeigu bent vienas iš  tėvų yra nedirbantis pensininkas;

4.3.6. mokinys auga socialinės rizikos šeimoje;

4.3.7. mokinys auga šeimoje, turinčioje papildomų išlaidų dėl įvykusios nelaimės, netekus maitintojo.

5.  Šios tvarkos 4 punkte nurodytiems  mokiniams skiriamas  nemokamas maitinimas vasaros atostogų metu  mokyklose organizuojamose dieninėse vasaros poilsio stovyklose, jei šioms stovykloms organizuoti neteikiamas finansavimas pagal Švietimo ir mokslo ministro patvirtintą Vaikų vasaros poilsio programų finansavimo tvarką.

III. KREIPIMASIS DĖL NEMOKAMO MAITINIMO IR SPRENDIMO DĖL NEMOKAMO MAITINIMO PRIĖMIMAS

6.  Pareiškėjas  dėl nemokamo maitinimo mokiniams, kreipiasi į  deklaruotos gyvenamosios  vietos seniūnijos socialinį darbuotoją, o jeigu gyvenamoji vieta nedeklaruota kreipiasi į seniūniją, kurioje gyvena, užpildydamas Lietuvos Respublikos socialinės apsaugos ir darbo ministro  patvirtintą prašymo-paraiškos nemokamam maitinimui gauti formą ir prideda reikalingus dokumentus, nustatytus Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo 19 str., išskyrus duomenis apie šeimos turimą turtą. 

7. Seniūnijos socialinis darbuotojas, priėmęs iš pareiškėjo prašymą-paraišką nemokamam maitinimui gauti ir prie jo pridedamus dokumentus,  per 2 darbo dienas perduoda Švietimo ir sporto skyriui.

8.  Kad  mokinys  gautų nemokamą maitinimą nuo  mokslo metų pradžios, pareiškėjas gali kreiptis  nuo  tų  metų  liepos  1 dienos. Kad mokinys gautų nemokamą  maitinimą  vasaros atostogų metu mokykloje organizuojamoje dieninėje vasaros poilsio stovykloje, pareiškėjas gali kreiptis nuo kalendorinių metų gegužės 1 d. 

9. Jei kreipimosi dėl nemokamo maitinimo metu šeima gauna  piniginę  socialinę  paramą  pagal  Lietuvos   Respublikos , pareiškėjas pateikia seniūnijos socialiniam darbuotojui laisvos formos prašymą nemokamam maitinimui gauti.
piniginės  socialinės paramos nepasiturinčioms   šeimoms ir vieniems  gyvenantiems asmenims įstatymą
10.  Jei  socialinė parama mokiniui būtina ir mokinio   tėvai, globėjai (rūpintojai)  nesikreipia dėl socialinės paramos mokiniams,  mokykla (šiuo atveju  pareiškėjas dėl nemokamo maitinimo skyrimo yra  mokykla) apie   tai   raštu  informuoja  seniūnijos socialinį darbuotoją  ir  pateikia  turimą   informaciją, reikalingą nemokamam mokinių maitinimui skirti. Esant šioms aplinkybėms bei Tvarkos 4.3 p. numatytais atvejais ar manant, kad pateikta neteisinga informacija,  seniūnijos socialinio darbo organizatorius Lietuvos Respublikos piniginės  socialinės paramos nepasiturinčioms   šeimoms ir vieniems  gyvenantiems asmenims įstatymo nustatyta tvarka tikrina šeimos gyvenimo sąlygas ir surašo buities  tyrimo  aktą. Tokiais atvejais šis  aktas yra vienas  iš  dokumentų suteikiančių teisę gauti nemokamą maitinimą.

11. Šakių rajono savivaldybės administracijos Švietimo ir sporto skyrius tikrina pareiškėjo pateiktą informaciją ir skyriaus vedėja, ne vėliau kaip per  10 darbo dienų  nuo prašymo – paraiškos ir visų reikalingų dokumentų gavimo dienos, priima sprendimą dėl nemokamo maitinimo skyrimo.  Per 10 darbo dienų  sprendimo kopiją pateikia:

11.1. mokyklai sprendimo  vykdymui; 

11.2. mokyklos steigėjui, jei nemokamas maitinimas paskirtas kito steigėjo įsteigtos mokyklos mokiniui.

11.3. pareiškėjui dėl nemokamo maitinimo neskyrimo arba nutraukimo. Šis sprendimas gali būti skundžiamas Administracinių bylų teisenos įstatymo nustatyta tvarka. 
12. Nustačius,  kad per laikotarpį, kurį  mokiniui   teikiama socialinė parama, pasikeitus aplinkybėms mokinys nebetenka teisės į  šią paramą arba pareiškėjas yra pateikęs neteisingus  duomenis  apie   gaunamas  pajamas,  šeimos  narius  ar  kitus    duomenis, reikalingus  nemokamam maitinimui skirti, Švietimo ir sporto skyrius sprendimą dėl nemokamo maitinimo nutraukimo informuoja:

12.1. mokyklas ir sprendimo kopiją ne vėliau kaip per 5 darbo dienas perduoda mokykloms;

 12.2. mokyklos steigėjui, jei priimtas sprendimas dėl nemokamo maitinimo nutraukimo kito steigėjo įsteigtos mokyklos mokiniui.

13.  Nemokamas maitinimas  mokiniui  neskiriamas nuo kito mėnesio pirmos  dienos   po sprendimo nutraukti nemokamą maitinimą  priėmimo. 

14. Mokiniams nemokamas maitinimas skiriamas:

14.1. nuo mokslo metų pradžios iki mokslo metų pabaigos;

14.2. pateikus prašymą-paraišką mokslo metais, - nuo informacijos apie priimtą sprendimą dė socialinės paramos gavimo mokykloje kitos dienos iki mokslo metų pabaigos; 

14.3. vasaros atostogų metu mokyklose organizuojamose dieninėse vasaros poilsio stovyklose, jei paskutinį mokslo metų mėnesį mokinys turėjo teisę gauti nemokamą maitinimą pagal šios Tvarkos 4 punktą, be atskiro prašymo nuo mokykloje organizuojamos dieninės vasaros poilsio stovyklos pradžios. Kai teisė gauti nemokamą maitinimą pagal šios Tvarkos 4 punktą atsirado vėliau, vasaros atostogų metu mokyklose organizuojamose dieninėse vasaros poilsio stovyklose nemokamas maitinimas skiriamas pagal pareiškėjo prašymą nuo informacijos apie priimtą sprendimą dėl socialinės paramos mokiniams gavimo mokykloje kitos dienos.

IV. MOKINIŲ NEMOKAMO MAITINIMO ORGANIZAVIMAS


15. Mokinių nemokamas maitinimas teikiamas toje mokykloje, kurioje mokiniai mokosi, neatsižvelgiant į jų gyvenamąją  vietą. Mokyklose už mokinių nemokamą maitinimo organizavimą atsakingas mokyklos direktorius. Jis nustato maitinimo laiką ir tvarką mokykloje ir prižiūri, kad jos būtų laikomasi.   

16. Mokyklos direktorius ar jo įgaliotas asmuo, gavęs informaciją dėl nemokamo maitinimo skyrimo (nutraukimo) jo mokyklos mokiniui  suderina  nemokamai maitinamų mokinių skaičių su mokyklos valgyklos atsakingu darbuotoju. Mokyklos kiekvieną dieną veda maitintų mokinių apskaitą.


17. Mokyklos direktorius, atsižvelgdamas į patvirtintą perspektyvinį valgiaraštį, kuris privalo būti suderintas su Šakių visuomenės sveikatos centru, tvirtina maitinimo valgiaraštį ir prižiūri, kad jo būtų laikomasi.


18. Nemokamas  maitinimas vasaros atostogų  metu  teikiamas mokyklose  organizuojamose dieninėse vasaros poilsio  stovyklose, jei  šioms stovykloms organizuoti neteikiamas finansavimas  pagal švietimo  ir  mokslo ministro patvirtintą Vaikų vasaros  poilsio programų finansavimo tvarką. 

  
19.  Nemokamas maitinimas mokiniams negali būti teikiamas pinigais.

    
20. Nemokami pietūs ir pusryčiai Šakių rajono savivaldybės tarybos patvirtinta mokinių nemokamo maitinimo mokyklose tvarka,  gali būti teikiami poilsio, švenčių bei atostogų  dienomis per mokslo metus, turint tam tikslui pakankamai lėšų.

  
21. Mokinys, kuriam paskirtas nemokamas maitinimas, pradedamas maitinti sekančią dieną po sprendimo skirti nemokamą maitinimą gavimo mokykloje dienos.   Pakeitus mokyklą, nemokamas maitinimas naujoje  mokykloje pradedamas  teikti  nuo pirmos mokymosi joje  dienos, jei   ankstesnė mokykla  pateikia  pažymą  apie  mokinio  teisę  gauti   nemokamą maitinimą.

V.  ŠEIMOS PAJAMŲ APSKAIČIAVIMAS IR KAINŲ NUSTATYMAS

   22. Šeimos vidutinės menėsio  pajamos  nemokamam maitinimui mokiniams apskaičiuojamos:

    22.1. pagal 3 kalendorinių mėnesių iki kreipimosi dėl nemokamo maitinimo mokiniams mėnesio pajamas, nustatytas Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims 15 straipsnyje;

    22.2. pagal kreipimosi dėl nemokamo maitinimo mokiniams mėnesio pajamas, jei bent vieno šeimos nario pajamų šaltinis ar šeimos sudėtis, palyginti su 3 praėjusiais kalendoriniais mėnesiais, pasikeitė.

   23. 22 punkto 2 dalyje nustatyta tvarka netaikoma, jei per 3 kalendorinius mėnesius, praėjusius iki kreipimosi dėl nemokamo maitinimo mokiniams mėnesio, buvo gauta vienkartinė išmoka (premija, vienkartinė netekto darbingumo kompensacija, išeitinė išmoka, išmokėta nutraukus darbo sutartį, išeitinė išmoka atleidžiamam iš pareigų valstybės tarnautojui ir kitos faktiškai gautos vienkartinės pajamos, išskyrus kompensaciją už nepanaudotas atostogas) ar iš karto už du ir daugiau kalendorinių mėnesių išmokėtos kas mėnesį gaunamos išmokos. 

   24. Jei kreipimosi dėl mokinių nemokamo maitinimo mėnesį bent vieno šeimos nario pajamų šaltinis ar šeimos sudėtis, palyginti su 3  praėjusiais kalendoriniais mėnesiais pasikeitė, mokiniams  iki kalendorinių metų  ar mokslo metų pabaigos, ar vasaros atostogų metu mokyklose organizuojamose dieninėse vasaros poilsio stovyklose gavusiems nemokamą maitinimą, jis teikiamas, kol bus pateikta informacija apie pasikeitusias pajamas ir priimtas naujas sprendimas dėl nemokamo maitinimo skyrimo, bet ne ilgiau kaip du mėnesius nuo prašymo-paraiškos pateikimo dienos. 

   25. Jei šeima gauna piniginę socialinę paramą pagal Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą, šeimos pajamos nemokamam mokinių maitinimui gauti apskaičiuojamos pagal pajamas, kurios paskutinį kartą buvo nurodytos skiriant piniginę socialinę paramą, įskaitant paskirtos socialinės pašalpos dydį ir neįskaitant būsto šildymo išlaidų, išlaidų šaltam vandeniui ir karštam vandeniui kompensacijų dydžio.

26. Nemokamų pietų, pusryčių bei maitinimo vasaros atostogų metu mokyklose  organizuojamose dieninėse vasaros poilsio stovyklose (atsižvelgiant į mokinio buvimo stovykloje dienos laiko trukmę) vienos dienos kaina vienam mokiniui nustatoma vadovaujantis Vyriausybės ar jos įgaliotos institucijos patvirtintu pusryčių ir pietų patiekalų gamybai reikalingų produktų sąrašu pagal mokinių amžiaus grupes.

            27. Nustatant mokinių nemokamo maitinimo kainas produktams įsigyti (įskaitant pirkimo pridėtinės vertės mokestį) skiriama:

            27.1. nuo 2,6 iki 3,6 procento minimalaus gyvenimo lygio (toliau − MGL) dydžio suma pietums;

            27.2. nuo 1,2 iki 2  procentų MGL dydžio suma pusryčiams;

            27.3. nuo 6 iki 7 procentų MGL dydžio suma maitinimui(pusryčiams, pietums, pavakariams) mokyklose organizuojamose dieninėse vasaros poilsio stovyklose.

VI.  APSKAITA IR  ATSKAITOMYBĖ


28. Už nemokamo maitinimo apskaitą mokykloje atsakingas mokyklos direktorius,  apskaitą veda mokyklos buhalteris.  Mokyklos, naudojusios lėšas nemokamam maitinimui organizuoti, iki kito mėnesio 3 dienos apie panaudotas lėšas vadovaujantis Duomenų apie suteiktą socialinę paramą mokiniams teikimo tvarkos aprašu, patvirtintu  Lietuvos Respublikos socialinės apsaugos ir darbo ministro įsakymu (Žin.,2006, Nr.111-4237;2007,Nr.29-1059) atsiskaito savivaldybės Biudžeto ir turto skyriui.

    
29. Biudžeto ir turto skyrius teikia lėšų poreikį išlaidoms už produktus (įskaitant prekių pirkimo pridėtinės vertės mokestį) mokinių nemokamam maitinimui finansuoti ateinantiems metams iki kiekvienų kalendorinių metų liepos 1 dienos vadovaudamasis Lietuvos Respublikos socialinės apsaugos ir darbo ministro 2006 m. spalio 12 d. įsakymu Nr. A1-283 ir 2007 m. kovo 1 d. pakeitimo įsakymu  Nr.A1-58  patvirtintu tvarkos aprašu. Iki einamųjų metų spalio 1 d. Socialinės apsaugos ir darbo ministerijai  teikia informaciją apie numatomas nepanaudoti einamaisiais metais valstybės biudžeto lėšas mokinių nemokamam maitinimui. 

    
30. Biudžeto ir turto skyrius teikia duomenis apie  suteiktą  mokinių nemokamą maitinimą, vadovaudamasis  Lietuvos Respublikos socialinės apsaugos ir darbo ministro 2006 m. spalio 12 d. įsakymu Nr. A1-283 ir 2007 m. kovo 1 d. pakeitimo įsakymu Nr.A1-58 patvirtintu tvarkos aprašu ir Lietuvos Respublikos finansų ministro 2004 m. gruodžio 29 d. įsakymu Nr. 1K-413 patvirtinta Biudžeto sąmatos įvykdymo ataskaita pagal formą Nr.2. 

VII. SOCIALINEI PARAMAI MOKINIAMS ADMINISTRUOTI SKIRTŲ LĖŠŲ NAUDOJIMAS

             31. Socialinei paramai mokiniams administruoti išlaidos – tai valstybės biudžeto specialiosios tikslinės dotacijos lėšos, kurių dydis yra 4% produktams ir mokinio reikmenims įsigyti skirtų lėšų sumos.

            32. Išlaidos socialinei paramai administruoti – tai administruojančių institucijų (savivaldybės administracijos, švietimo įstaigų, seniūnijų darbuotojų, ataskingų už šios paramos teikimą, darbo užmokestis, valstybinio socialinio draudimo įmokos, ryšių paslaugos, pašto paslaugos ir kt.).

           33. Įstaigose, teikiančiose socialinę paramą mokiniams, įstaigos vadovo įsakymu turi būti patvirtintas atsakingų asmenų už socialinės paramos teikimą sąrašas, funkcijos vykdymas įrašytas darbuotojo pareiginiuose nuostatuose.

           34. Įstaigai skiriamų socialinei paramai mokiniams administruoti lėšų dydis tiesiogiai priklauso nuo nemokamai maitinamų mokinių ir mokinio reikmenimis aprūpinamų mokinių skaičiaus bei suformuotų bylų skaičiaus. 

VIII. NETEISĖTAI GAUTOS SOCIALINĖS PARAMOS MOKINIAMS IŠIEŠKOJIMAS

   
 35. Pareiškėjas, nuslėpęs ar pateikęs neteisingus   duomenis, reikalingus  socialinei  paramai  mokiniams  gauti,  ir  dėl   to neteisėtai ją gavęs, privalo šią paramą suteikusiai  institucijai

grąžinti  neteisėtai gautos  paramos  dydžio  pinigines  lėšas. Neteisėtai  gautos  ir negrąžintos socialinės paramos  mokiniams dydžio piniginės lėšos išieškomos įstatymų nustatyta tvarka

 36. Dėl  institucijų kaltės neteisėtai   suteiktos  socialinės  paramos  mokiniams   dydžio piniginės  lėšos  įstatymų nustatyta tvarka išieškomos iš kaltų asmenų.

_______________________

